Item want hubrecht labarts beclaeght was van jane loeters va thiene
voe een jaerhuere van iiii gul en van des hi te hem wt te seggen
hadde en dach hadden op hede deen jegen den anden voe meye en
scepen va lov alse liede van buten daer de vors jan loeters met
come en es Soe es de vors hubrecht vande scepen va lov verweert
gewijst alb huffele borch gven willem mude mulke pauwels
septembr vii
Van eppijn van balete
Item want eppijn maes van baleir aengesproke was vande meye va
loeven alse dat hi enen pael uut soude hebben geworpen die gepaelt
stont tusschen sijn lant en dlant healmets del tour en jan pierkots
dwelc de vors meyer boet te thoene Daer op dat de vors leppijn
hem vantwde seggende dat waer was dat hi ghegrave hadde op
sijn lant maer dat hi noeyt pael uut en groef en dat dien pael
dien hi uutgegrave soude hebben stont en staende bleef iiii of v
maent nae dat hi d lestwf op groef en des vmat hi hem tot d
conden die d af te spreke wisten oec dede hi segge dat wel mocht
gevallen sijn dat den vors pael uutghevloten mocht sijn mette grote
wate dat dit jaer geweest heeft maer dat en wae bi sine schouden
met geschiet hier op worden de scepen gemaent die wijsde den meye
en eppijn tot hoen thoenisse de meye thoende op dach va rechte
met goede knapen die saghen dat den vors pael uutlach vand stat
d hi plach te staene cppijn thoende op dach va rechte met tween
goede knapen ten heilgen vhoert dat hen wael kondich was dat
den vors pael stont nae dat de vors eppijn d bi gegven hadde
v maent of di alsoe dat de scepen voert gemaent vande meye
va loeven wijsde voe een vonisse nae aensprake nae antwde en nae
thoenisse dat alsulken aenspke als de meye gedaen hadde te exijn wt
dat die den selve expijn gheen onstade doen en soude en dat hi d affom
en onghehoude sijn soude cor vtis septe scabinis